**Cu privire la instituirea Comisiei de cercetare prealabilă pentru declararea utilității publice de interes național a lucrărilor de construcție a liniei electrice aeriene (LEA) 400 kV de transport al energiei electrice****Bălți – Suceava**

**------------------------------------------------------------**

În temeiul art. 7 alin. (2) din Legea exproprierii pentru cauză de utilitate publică nr. 488/1999 (Monitorul Oficial al Republicii Moldova, 2000, nr. 42-44, art. 311), cu modificările ulterioare, **Guvernul HOTĂRĂȘTE:**

**1.** Se instituie Comisia de cercetare prealabilă pentru declararea utilității publice de interes național a lucrărilor de construcție a liniei electrice aeriene
400 kV de transport al energiei electrice Bălți – Suceava.

**2.** Se aprobă Componența nominală a Comisiei de cercetare prealabilă pentru declararea utilității publice de interes național a lucrărilor de construcție a liniei electrice aeriene 400 kV de transport al energiei electrice Bălți – Suceava, conform anexei.

**3.** Comisia nominalizată va activa în conformitate cu prevederile Regulamentului privind modul de cercetare prealabilă pentru declararea utilității publice a obiectului exproprierii, aprobat prin Hotărârea Guvernului nr. 660/2006.

**4.** Rezultatele cercetării prealabile, consemnate în procesul-verbal al ședinței de vot a Comisiei și documentele aferente, vor fi prezentate Guvernului în termen de 30 zile de la data desfășurării ședinței de vot.

**5.** În caz de eliberare a membrilor Comisiei din funcțiile deținute, atribuțiile lor în cadrul acesteia vor fi exercitate de persoanele nou-desemnate în funcțiile respective, fără emiterea unei alte Hotărâri de Guvern.

**6.** Ținerea lucrărilor de secretariat ale Comisiei sus-menționate va fi asigurată de către Unitatea consolidată pentru implementarea și monitorizarea proiectelor în domeniul energeticii.

**7.** Controlul asupra executării prezentei Hotărâri se pune în sarcina Ministerului Energiei.

**8.** Prezenta Hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Viceprim-ministru,

ministrul dezvoltării

economice și digitalizării Dumitru ALAIBA

Viceprim-ministru,

ministrul agriculturii

și industriei alimentare Vladimir BOLEA

Ministrul infrastructurii

și dezvoltării regionale Andrei Spînu

Ministrul energiei Victor Parlicov

Vizează:

Secretar general al Guvernului Artur MIJA

Aprobată în ședința Guvernului

din

*Anexă
 la Hotărârea Guvernului nr. /2024*

**COMPONENŢA NOMINALĂ**

a Comisiei de cercetare prealabilă pentru declararea utilității publice de interes național a lucrărilor de construcțiea liniei electrice aeriene (LEA) 400 kV de transport al energiei electrice Bălți – Suceava și extinderea stației electrice Bălți 400 kV

|  |  |  |
| --- | --- | --- |
| **Numele, Prenumele** |  | **Funcția și denumirea autorității/instituției/întreprinderii**  |
|  | – | Ministerul Energiei |
|  | – | Ministerul Agriculturii și Industriei Alimentare |
|  | – | Ministerul Dezvoltării Economice și Digitalizării |
|  | – | Ministerul Infrastructurii și Dezvoltării Regionale |
|  | – | Ministerul Mediului |
|  | – | Ministerul Finanțelor |
|  | – | Agenția Relații Funciare și Cadastru |
|  | – | Agenția Proprietății Publice |
|  | – | Unitatea consolidată pentru implementarea şi monitorizarea proiectelor în domeniul energeticii |
|  | – | ÎS „Moldelectrica” |
|  | – | Consiliul municipal Bălți |
|  | – | primar al satului Sadovoe, municipiul Bălți |
|  | – | președintele raionului Glodeni |
|  | – | primar al comunei Balatina, raionul Glodeni |
|  | – | primar al comunei Cuhnești, raionul Glodeni |
|  | – | primar al satului Dușmani, raionul Glodeni |
|  | – | primar al satului Ciuciulea, raionul Glodeni |
|  | – | primar al satului Limbenii Vechi, raionul Glodeni |
|  | – | primar al satului Limbenii Noi, raionul Glodeni |
|  | – | primar al satului Fundurii Vechi, raionul Glodeni |
|  | – | președintele raionului Fălești |
|  | – | primar al comunei Obreja Veche, raionul Fălești |
|  | – | primar al comunei Hiliuți, raionul Fălești |
|  | – | primar al satului Pârlița, raionul Fălești |
|  | – | președintele raionului Rîșcani  |
|  | – | primar al satului Corlăteni, raionul Rîșcani |